秦既亡，論功邦當得關中地。然籍背約，以關中為三分，分予秦降將，邦僅得漢中。而分封各有不公，天下譁然，旋有新封王討項。漢元年，漢王襲取三秦，與項王爭天下。初連戰俱敗，相持於中原。乃令韓信北襲趙，東下齊，項王無奈，約楚漢界於鴻溝，兩分天下。漢王背約，圍項王垓下，項王突圍至烏江，覺大勢已去，無顏見江東父老，自刎而死。漢遂一統。五年，漢王即位，都洛陽，旋遷長安。